Diari Oficial de la Generalitat Valenciana


Sumari del DOGV 9282, del 21-02-2022 (2022/844)

RESOLUCIÓ de 27 de gener de 2022, de la Direcció General del Sector Públic i Patrimoni, d'acabament de l'expedient de declaració administrativa d'herència intestada i acceptació de l'herència de Rosa Barrachina Murgui per la Generalitat. ABI 283/2021.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9282

Data del DOGV
:   21-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/844


Data del document
:   27-01-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de gener de 2022, de la Direcció General del Sector Públic i Patrimoni, d'acabament de l'expedient de declaració administrativa d'herència intestada i acceptació de l'herència de Rosa Barrachina Murgui per la Generalitat. ABI 283/2021. [2022/844]  
Antecedents de fet  
La Conselleria d'Hisenda i Model Econòmic ha tingut coneixement, mitjançant la denúncia presentada per Antonio Melgar García, de la defunció, el 22 de març de 2010, sense testar, de Rosa Barrachina Murgui.  
Acreditat l'empadronament de la causant a l'Ajuntament de Castelló de la Plana i no constant, en principi, l'existència de persones amb dret a heretar, amb data 28 de juny de 2021 la directora general del Sector Públic i Patrimoni va signar acord d'incoació de l'expedient de declaració administrativa d'hereus abintestat de la causant a dalt esmentada, i es va publicar en el DOGV de 26 de juliol de 2021 i es va exposar en el tauler d'edictes de l'Ajuntament de Castelló de la Plana del 6 de juliol al 9 d'agost de 2021.  
Amb data 13.01.2022 es remet a l'Advocacia General de la Generalitat proposta de resolució d'acceptació de l'herència, a l'efecte d'emissió d'informe preceptiu d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 26.01.2022 es rep informe favorable.  
  
Fonaments de dret  
En compliment del que estableixen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat Valenciana; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària, procedeix l'acabament de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i d'acord amb el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva de Rosa Barrachina Murgui i adjudicar-se els béns i drets de l'herència, obtingut l'informe favorable de l'Advocacia General de la Generalitat.  
  
Segon  
Acceptar l'herència de la causant, a benefici d'inventari, integrada pels béns següents:  
- Ple domini de la meitat indivisa de la finca núm. 33.175, inscrita en el Registre de la Propietat núm. 1 de Castelló de la Plana, foli 47, tom 1149, llibre 439. Casa habitació situada al carrer Sant Tomàs, número 14.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets de la causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte dels béns i drets que formen l'esmentada herència i donar-los d'alta en l'Inventari General de Béns i Drets de la Generalitat.  
  
En el cas del bé immoble que integra el cabal relicte, procedir a la seua alienació.  
  
Sisé  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableixen la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà considerar-se que ha sigut desestimat i interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga interposar-se qualsevol altre recurs o acció que es considere procedent.  
  
València, 27 de gener de 2022.- La directora general del Sector Públic i Patrimoni: Isabel Castelló García.